UREDBA SVETA o začasni opustitvi avtonomnih dajatev skupne carinske tarife na uvoz nekaterih industrijskih izdelkov na Kanarske otoke Predlog UREDBA SVETA o začasni opustitvi avtonomnih dajatev skupne carinske tarife na uvoz nekaterih industrijskih izdelkov na Kanarske otoke /* KOM/2011/0259 končno - CNS 2011/0111 */





OBRAZLOŽITVENI MEMORANDUM Ozadje predloga Razlogi za predlog in njegovi cilji Vlada Kraljevine Španije v imenu oblasti avtonomne skupnosti Kanarskih otokov zaprosila za podaljšanje veljavnega režima, ki določa opustitev tarif na uvoz določenih industrijskih izdelkov. Cilj teh ukrepov je okrepiti konkurenčnost lokalnih gospodarskih subjektov in tako zagotoviti stabilnejša delovna mesta na teh otokih. Splošno ozadje Kanarski otoki spadajo med najbolj oddaljene regije Evropske unije, za katere se lahko na podlagi člena 349 Pogodbe o Delovanju Evropske unije predvidijo posebni ukrepi za premostitev gospodarskih težav, s katerimi se ta območja soočajo zaradi svojega geografskega položaja. Veljavne določbe na področju, na katero se nanaša predlog Podobne določbe so bile z Uredbo Sveta (EU) št. 973/2010 z dne 25. oktobra 2010 uvedene za avtonomni regiji Republike Portugalske Azore in Madeiro. Usklajenost z drugimi politikami in cilji Unije Ta predlog je skladen s politikami Unije, zlasti na področjih mednarodne trgovine, konkurence, podjetništva, razvoja in zunanjih odnosov. Posvetovanje z zainteresiranimi stranmi in ocena učinka Posvetovanje z zainteresiranimi stranmi Opravljeno je bilo posvetovanje s člani strokovne skupine Komisije za „gospodarsko-tarifna vprašanja“, ki niso navedli nobenih gospodarskih zadržkov v zvezi s predlaganimi opustitvami. Zbiranje in uporaba strokovnih mnenj Zunanje strokovno mnenje ni bilo potrebno Ocena učinka Ocena učinka se zaradi splošne uporabe predlaganih ukrepov ni izvedla. Pravni elementi predloga Povzetek predlaganih ukrepov Predlagana opustitev dajatev skupne carinske tarife lokalnim gospodarskim subjektom na Kanarskih otokih omogoča dajatev prost uvoz določene količine surovin, delov, komponent in industrijskih izdelkov. Da se prepreči vsakršna zloraba ali sprememba v tradicionalnih trgovinskih tokovih, je določeno, da je treba za izdelke, za katere velja opustitev dajatev, opraviti nadzor končne uporabe. Poleg tega bodo morale lokalne družbe na otokih industrijske izdelke uporabljati najmanj dve leti, preden se bo lahko prosto prodajalo drugim družbam s sedežem na drugem delu carinskega območja Evropske unije. Za upravičenost do opustitve dajatev bo treba surovine, dele in komponente uporabljati za industrijsko predelavo in vzdrževanje na Kanarskih otokih. Pravna podlaga Člen 349 Pogodbe o delovanju Evropske unije. Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja. Načelo sorazmernosti Predlog je skladen z načelom sorazmernosti iz naslednjih razlogov: Oblika ukrepanja se redno uporablja kot sredstvo za krepitev konkurenčnosti gospodarskih subjektov. Obveznost nadzora končne uporabe v skladu s določbami carinskega zakonika Skupnosti in njegovih izvedbenih določb je uveljavljen postopek v tem kontekstu in ne ustvarja večjega dodatnega upravnega bremena za regionalne in lokalne organe ter gospodarske subjekte. Izbira instrumentov Predlagani instrumenti: uredba. Pogodba ne dovoljuje drugih sredstev za izvajanje takih ukrepov. Proračunske posledice Predlog vpliva na proračun Unije, saj bodo opustitve dajatev povzročile izgubo prihodkov lastnih sredstev Unije. 2011/0111 (CNS) Predlog UREDBA SVETA o začasni opustitvi avtonomnih dajatev skupne carinske tarife na uvoz nekaterih industrijskih izdelkov na Kanarske otoke SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 349 Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega parlamenta[1], ob upoštevanju mnenja Evropskega ekonomsko-socialnega odbora[2], ob upoštevanju mnenja Odbora regij[3], po posebnem zakonodajnem postopku, ob upoštevanju naslednjega: (1) V skladu z Uredbo Sveta (ES) št. 704/2002 z dne 25. marca 2002 o začasni opustitvi avtonomnih dajatev skupne carinske tarife pri uvozu nekaterih industrijskih izdelkov in o odprtju ter upravljanju avtonomnih tarifnih kvot Skupnosti pri uvozu nekaterih ribiških proizvodov na Kanarske otoke[4] bo opustitev dajatev skupne carinske tarife za nekatere industrijske izdelke za trgovsko ali industrijsko rabo prenehala veljati 31. decembra 2011. (2) Septembra 2010 je vlada Španije v imenu vlade Kanarskih otokov zaprosila za podaljšanje avtonomne opustitve dajatev skupne carinske tarife za številne izdelke v skladu s členom 349 Pogodbe. Kot utemeljitev prošenj so navedli, da so zaradi oddaljenosti navedenih otokov gospodarski subjekti z gospodarskega in trgovskega vidika hudo prikrajšani, kar negativno vpliva na demografsko gibanje, zaposlenost ter socialni in gospodarski razvoj. (3) Nedavna gospodarska kriza je močno prizadela industrijskih sektor na Kanarskih otokih, vključno z gradbenim sektorjem. Nagel padec v gradbeništvu je povzročil krizo v vseh pomožnih industrijah, ki so odvisne od gradbeništva. Neugodne finančne razmere so imele resne posledice za mnoga poslovna področja. Obenem je močno povečana nezaposlenost v Španiji še pospešila hud padec domačega povpraševanja, vključno s povpraševanjem po industrijskih izdelkih. (4) Nezaposlenost na Kanarskih otokih je bila v zadnjih desetih letih stalno nad španskim nacionalnim povprečjem in v letu 2009 je ta avtonomna skupnost zabeležila najvišjo stopnjo nezaposlenosti v državi[5]. Poleg tega se več kot polovica industrijske proizvodnje na Kanarskih otokih porabi na samih otokih, kar še posebej otežuje razmere, saj je bilo povpraševanje tam močneje prizadeto. (5) Da bi vlagateljem ponudili dolgoročno perspektivo, gospodarskim subjektom pa omogočili doseči raven industrijske in trgovske dejavnosti, ki bo stabilizirala gospodarsko in socialno okolje na otokih, je primerno za obdobje 10 let podaljšati celotno opustitev dajatev skupne carinske tarife za nekatero blago, kot je podrobneje določeno v Prilogi II in Prilogi III Uredbe (ES) št. 704/2002. (6) Obenem so španske oblasti v povezavi s tem zaprosile za opustitev dajatev skupne carinske tarife za štiri nove izdelke z oznakami KN 3902 10 00, 3903 11 00, 3906 10 00 in 4805 00 00. Prošnja je bila sprejeta, saj bi te opustitve okrepile gospodarstvo Kanarskih otokov. (7) Da se zagotovi, da bodo ti tarifni ukrepi koristili le gospodarskim subjektom na ozemlju Kanarskih otokov, mora biti pogoj za opustitev končna uporaba izdelkov v skladu z Uredbo Sveta (EGS) 2913/92 z dne 12. oktobra 1992 o carinskem zakoniku Skupnosti[6] in Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti[7]. (8) V primeru preusmeritve trgovine je treba Komisiji podeliti izvedbena pooblastila, ki ji omogočajo začasen umik opustitve, da se zagotovijo enotni pogoji za izvajanje te uredbe. Ta pooblastila je treba izvajati v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije[8]. (9) Da bi zagotovili kontinuiteto ukrepov v skladu z Uredbo (ES) št. 704/2002 je treba s 1. januarjem 2012 začeti uporabljati ukrepe, predvidene v tej uredbi. SPREJEL NASLEDNJO UREDBO: Člen 1 Za obdobje med 1. januarjem 2012 in 31. decembrom 2021 se dajatve skupne carinske tarife, ki veljajo za uvoz industrijskih izdelkov za trgovsko ali industrijsko rabo, ki sodijo pod tarifni oznaki KN iz Priloge I, kot je bila posodobljena z vsemi spremembami Uredbe Sveta (EGS) št. 2658/87[9], na Kanarske otoke, v celoti opustijo. To blago se uporablja v skladu z ustreznimi določbami Uredbe (EGS) št. 2913/92 in Uredbe (ES) št. 2454/93 za obdobje najmanj 24 mesecev po sprostitvi v prosti promet s strani gospodarskih subjektov, ki imajo sedež na Kanarskih otokih. Člen 2 Za obdobje med 1. januarjem 2012 in 31. decembrom 2021 se dajatve skupne carinske tarife, ki veljajo za uvoz na Kanarske otoke surovin, delov in komponent, ki sodijo pod oznake KN iz Priloge II, kot je bila posodobljena z vsemi spremembami Uredbe (EGS) št. 2658/87, in se uporabljajo za industrijsko predelavo ali vzdrževanje na Kanarskih otokih, v celoti opustijo. Člen 3 Opustitev dajatev iz členov 1 in 2 je predmet posebne uporabe v skladu s členoma 21 in 82 Uredbe (EGS) št. 2913/92 in kontrol, določenih s členi 291 do 300 Uredbe (EGS) št. 2454/93. Člen 4 1. Kadar Komisija utemeljeno domneva, da so opustitve, določene s to uredbo, povzročile preusmeritev trgovinskih tokov za določeni izdelek, lahko sprejme izvedbene akte, s katerimi začasno umakne opustitev za obdobje, ki ni daljše od 12 mesecev. Ti izvedbeni akti se sprejmejo v skladu s postopkom preverjanja iz člena 5. Uvozne dajatve za izdelke, za katere je opustitev začasno umaknjena, se zavarujejo z varščino, sprostitev zadevnih izdelkov v prosti promet v skupnosti Kanarskih otokov pa je pogojena s pologom take varščine. 2. V 12-mesečnem obdobju iz odstavka 1 je treba sprejeti dokončno odločitev o ohranitvi ali umiku opustitve. Če se opustitev umakne, se zneski dajatev, ki so bili zavarovani z varščinami, dokončno poberejo. 3. Če se v 12 mesecih ne sprejme nikakršna dokončna odločitev v skladu z odstavkom 2, se varščine sprostijo. Člen 5 1. Komisiji pomaga Odbor za carinski zakonik, ustanovljen s členom 247a(1) Uredbe (EGS) št. 2913/92. Ta odbor je odbor v smislu Uredbe (EU) št. 182/2011[10]. 2. Pri sklicevanju na ta odstavek se uporablja člen 5 Uredbe (EU) št. 182/2011. Člen 6 Ta uredba začne veljati tretji dan po objavi v Uradnem listu Evropske unije. Uporablja se od 1. januarja 2012. Ta uredba je v celoti zavezujoča in se neposredno uporablja v vseh državah članicah. V Za Svet Predsednik PRILOGA I Industrijski izdelki za trgovsko ali industrijsko rabo, ki spadajo po oznake KN[11]: 4011 20 || 8450 20 || 8522 90 80 || 9006 53 80 4011 30 || 8450 90 || 8523 21 || 9006 59 4011 61 || 8469 00 91 || 8523 29 33 || 9007 19 4011 62 || 8472 10 || 8523 29 39 || 9007 20 4011 63 || 8472 30 || 8523 29 90 || 9008 20 4011 69 || 8472 90 10 || 8523 40 99 || 9008 30 4011 92 || 8472 90 70 || 8523 51 99 || 9008 40 4011 93 || 8473 10 19 || 8523 59 99 || 4011 94 || 8473 40 18 || 8523 80 99 || 4011 99 || 8501 10 10 || 8525 50 || 9010 10 5608 || 8501 10 91 || 8525 80 11 || 9010 50 6403 40 || 8501 10 93 || 8525 80 19 || 9011 10 90 6403 51 05 || 8501 10 99 || 8526 10 || 9011 20 90 6403 59 05 || 8501 20 || 8526 91 20 || 9011 80 6403 91 05 || 8501 31 || 8526 91 80 || 9011 90 90 6403 99 05 || 8501 32 || 8542 31 10 || 9012 10 90 8415 10 10 || 8501 33 || 8542 32 10 || 9012 90 90 8415 10 90 || 8501 34 || 8542 39 10 || 9030 10 8415 20 || 8501 40 20 || 8701 10 || 9030 20 91 8415 81 || 8501 40 80 || 8701 20 || 9030 31 8415 82 || 8501 51 || 8701 90 90 || 9030 33 8415 83 || 8501 52 20 || 8702 || 9106 8415 90 || 8501 52 30 || 8704 21 31 || 9107 8418 30 80 || 8501 52 90 || 8704 21 39 || 9207 10 8418 40 80 || 8501 53 50 || 8704 21 91 || 9207 90 8418 50 || 8501 53 81 || 8704 21 99 || 9506 91 90 8418 61 || 8501 53 94 || 8704 22 || 9507 10 8418 69 || 8501 53 99 || 8704 23 || 9507 20 90 8418 91 || 8501 61 20 || 8704 31 31 || 9507 30 8418 99 || 8501 61 80 || 8704 31 39 || 8427 || 8501 62 || 8704 31 91 || 8431 20 || 8501 63 || 8704 31 99 || 8443 31 91 || || || 8443 32 10 || 8501 64 || 8704 32 || 8443 32 91 || || || 8443 32 99 || 8518 40 30 || 8704 90 || 8443 39 10 || || || 8443 39 39 || 8518 90 || 8705 || 8443 99 10 || 8519 20 || 9006 10 || 8450 11 90 || 8519 81 51 || || 8450 12 || 8521 10 95 || 9006 30 || 8450 19 || 8522 90 49 || 9006 52 || PRILOGA II Surovine, deli in komponente, ki se uporabljajo za kmetijske namene, industrijsko predelavo ali vzdrževanje in spadajo po oznake KN[12]: 3901 || 4810 22 10 || 5501 || 3902 10 || 4810 22 90 || 5502 || 3903 11 || 4810 29 || 5503 || 8706 3904 10 || 4810 31 || 5504 || 8707 3906 10 || 4810 32 || 5505 10 || 8708 4407 21 10 || 4810 92 || 5505 20 || 8714 11 4407 21 91 || 4810 99 10 || 5506 || 8714 19 4407 22 10 || 4810 99 90 || 5507 || 8714 91 4407 22 91 || 5108 || 5508 10 10 || 8714 92 4407 25 10 || 5110 || 5508 20 10 || 8714 93 4407 25 30 || 5111 11 || 5509 || 8714 94 4407 25 50 || 5111 19 10 || 5510 || 8714 95 4407 26 10 || 5111 19 90 || 5512 || 8714 96 4407 26 30 || 5111 20 || 5513 || 8714 99 4407 26 50 || 5111 30 || 5514 || 9002 90 4407 29 15 || 5111 90 10 || 5515 || 9006 91 4407 29 20 || 5111 90 91 || 5516 || 9007 91 4407 29 25 || 5111 90 93 || 6001 || 9007 92 4407 29 45 || 5111 90 99 || 6002 40 || 9008 90 4407 29 83 || 5112 11 || 6002 90 || 9010 90 4407 29 85 || 5112 19 || 6217 90 || 9104 4407 99 40 || 5112 20 || 6305 10 10 || 9108 4410 || 5112 30 || 6305 10 90 || 9109 11 4412 || 5112 90 || 6305 20 || 9109 19 || 5205 || 6305 32 || 9109 90 || 5208 || 6305 33 || 9110 11 10 || 5209 || 6305 39 || 9110 11 90 || 5210 || 6305 90 || 9110 12 || 5212 || 6309 || 9110 19 || 5401 10 12 || 6406 || 9110 90 || 5401 10 14 || 7601 || 9111 || 5401 20 10 || 8517 70 90 || 9112 4803 || 5402 || 8529 10 80 || 9114 4804 || 5403 || 8529 10 95 || 4805 || 5404 11 || 8529 90 || 4810 13 || 5404 90 || || 4810 14 || 5407 || || 4810 19 10 || 5408 || || ZAKONODAJNI FINANČNI IZKAZ ZA PREDLOGE S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV 1. NASLOV PREDLOGA: Predlog Uredbe Sveta o začasni opustitvi avtonomnih dajatev skupne carinske tarife na uvoz nekaterih industrijskih izdelkov na Kanarske otoke. 2. PRORAČUNSKE VRSTICE: Poglavje in člen: poglavje 12, člen 120. Znesek za leto 2011: 16 653 700 000 EUR 3. FINANČNI VPLIV ¨ Predlog nima finančnih posledic. X Predlog nima finančnega vpliva na odhodke, ima pa finančni vpliv na prihodke – učinek je naslednji: v mio. EUR (na eno decimalno mesto natančno) || || Proračunska vrstica || Prihodek[13] || Obdobje z začetkom dd. mm. llll. || [Leta 2012 -2021] Člen 120 || Vpliv na lastna sredstva || 1.1.2012 – 31.12.2021 || -2,2/leto 4. UKREPI PROTI GOLJUFIJAM Končna uporaba vseh izdelkov, ki jih zajema ta uredba Sveta, se bo preverila v skladu s členi od 291 do 300 Uredbe Komisije (EGS) št. 2454/93 o določbah za izvajanje carinskega zakonika Skupnosti. 5. OPOMBE Da se gospodarskim subjektom omogoči sprejemanje dolgoročnih odločitev o naložbah, morajo predlagane opustitve veljati 10 let. S tem se nadomestijo ukrepi, uvedeni z Uredbo Sveta (ES) št. 704/2002, ki preneha veljati 31. decembra 2011. Predvideni stroški tega ukrepa Na podlagi informacij regionalnih organov se lahko vpliv te uredbe na izgubo prihodka oceni na 2,96 milijona EUR (bruto znesek, vključno s stroški, nastalimi pri pobiranju) x 0,75 = 2,22 milijona EUR/leto za obdobje od 1. januarja 2012 do 31. decembra 2021. Države članice bodo morale izgubo prihodkov v tradicionalnih lastnih sredstvih nadomestiti s prispevki, ki temeljijo na BND. [1] Mnenje z dne … 2011 (še ni bilo objavljeno v Uradnem listu). [2] UL C , , str. . [3] UL C , , str. . [4] UL L 111, 26.4.2002, str. 1. [5] Eurostat: Statistika po regijah – Stopnja nezaposlenosti, po regijah NUTS 2, 1999–2009. [6] UL L 302, 19.10.1992, str. 1. [7] UL L 253, 11.10.1993, str. 1. [8] UL L 55, 28.2.2011, str. 13. [9] UL L 256, 7.9.1987, str. 1. [10] UL L 55, 28.2.2011, str. 13. [11] Kakor so opredeljene v Uredbi Komisije (EU) št. 861/2010 z dne 5. oktobra 2010 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in o Skupni carinski tarifi (UL L 284, 29.10.2010, str. 1). [12] Kakor so opredeljene v Uredbi Komisije (EU) št. 861/2010 z dne 5. oktobra 2010 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in o Skupni carinski tarifi (UL L 284, 29.10.2010, str. 1). [13] Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov zbiranja.